Document ID: 32014R0067

UREDBA KOMISIJE (EU) br. 67/2014
оd 27. siječnja 2014.
o provedbi Uredbe (EZ) br. 1177/2003 Europskog parlamenta i Vijeća o statistici Zajednice o dohotku i životnim uvjetima (EU-SILC) u pogledu popisa za 2015. ciljnih sekundarnih varijabli koje se odnose na socijalno i kulturno sudjelovanje te materijalnu deprivaciju
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1177/2003 Europskog parlamenta i Vijeća od 16. lipnja 2003. o statistici Zajednice o dohotku i životnim uvjetima (EU-SILC) (1), a posebno njezin članak 15. stavak 2. točku (f),
budući da:
(1)
Uredbom (EZ) br. 1177/2003 uspostavljen je opći okvir za sustavnu izradu europske statistike o dohotku i uvjetima života, koja obuhvaća usporedive i aktualne poprečne i longitudinalne podatke o dohotku i o razini i sastavu siromaštva i socijalne isključenosti na nacionalnoj i europskoj razini.
(2)
Sukladno članku 15. stavku 2. točki (f) Uredbe (EZ) br. 1177/2003, neophodne su provedbene mjere u vezi s popisom sekundarnih ciljnih područja i varijabli koje se svake godine trebaju uključiti u poprečnu komponentu EU-SILC-a. Potrebno je ustanoviti popis sekundarnih ciljnih varijabli koje treba ugraditi u modul o socijalnom i kulturnom sudjelovanju i materijalnoj deprivaciji za 2015. godinu zajedno s odgovarajućim identifikatorima varijabli.
(3)
Mjere predviđene ovom Uredbom u skladu su s mišljenjem Odbora za europski statistički sustav.
DONIJELA JE OVU UREDBU:
Članak 1.
Popis ciljnih sekundarnih varijabli i identifikatora varijabli za modul o socijalnom i kulturnom sudjelovanju i materijalnoj deprivaciji za 2015., koji se trebaju uključiti u transverzalnu komponentu europske statistike o dohotku i životnim uvjetima (EU-SILC) utvrđen je u Prilogu.
Članak 2.
Ova Uredba stupa na snagu dvadesetoga dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. siječnja 2014.

Labels: 0
3
19